Rikunarita-ORG/Wikinium huggingface dataset:
# Sozialwüsseschafte

D **Sozialwüsseschafte** oder **Gsellschaftswüsseschafte** umfasse alli die Wüsseschafte, wo d Fenomeen vom gsellschaftlige Zämmelääbe vo de Mensche theoriegläitet und/oder empirisch undersueche.

Analüsiert wärde d Struktuure und d Funkzioone vo soziale Verflächdigszämmehäng vo Instituzioone und Süsteem und au deren iiri Wäggselwirkig mit Handligs- und Verhaltensbrozäss vo de äinzelne Individue (Aktöör).

Doo und dört wärde im dütschsproochige Ruum au Studiegäng under dr Sammelbezäichnig *Sozialwüsseschaft* oder *Sozialwüsseschafte* aabote. Die Studiegäng äänele mäistens soziologische, politikwüsseschaftlige und/oder wirtschaftswüsseschaftlige Fachstudiegäng, bedoone aber mit iirer Bezäichnig iiri interdisziplinääri Usrichdig. Si si vilmol dur e verdiefti statistischi Methodeusbildig kennzäichnet.

## Dr Umfang

Im witeren Sinn zele zu de „Sozialwüsseschafte“ die Diszipline:

* Anthropologii (Sozial- und Kultuuranthropologii)
* Demografii (Bevölkerigswüsseschaft)
* Erziejigswüsseschaft (u. a. Schuelpedagogik, Erwaggsenebildig, Sozialpedagogik, Sonderpedagogik)
* Ethnologii (Völkerkund) und Volkskund (Öiropäischi Ethnologii)
* Chindhäitsforschig (interdisziplinär)
* Kommunikazioonswüsseschaft, Mediewüsseschaft, Publizistikwüsseschaft und (früener) Zitigswüsseschaft
* Kunstwüsseschaft, Kultuurwüsseschaft
* Linguistik oder Sproochwüsseschaft
* Ökotrofologii (Hushalts- und Ernäärigswüsseschaft)
* Pedagogik (interdisziplinär)
* Politikwüsseschafte (Politologie)
* Psüchologii (interdisziplinär)
* Rächtswüsseschaft und (früener) Staatswüsseschaft
* Religioonswüsseschaft
* Soziali Arbet (Sozialpedagogik, Sozialarbetswüsseschaft)
* Sozial- bzw. Humangeografii
* Sozialgschicht
* Sozialmedizin, Salutologii, Pfläägwüsseschaft, Diakonik
* Sozialfilosofii, Sozialethik
* Soziologii
* Sportwüsseschaft
* Verwaltigswüsseschaft
* Wirtschaftswüsseschaft (Betriibwirtschaftsleer und Volkwirtschaftsleer)

## Weblingg

* SSOAR – Social Science Open Access Repository
* GESIS – Leibniz-Institut für Sozialwissenschaften
* SOWIPORT – Das sozialwissenschaftliche Fachportal
* William A. Gorton: „The Philosophy of Social Science“ in dr *Internet Encyclopedia of Philosophy* (änglisch mit Literaturaagabe)

|  |  |
| --- | --- |
|  | Dä Artikel basiert uff ere fräie Übersetzig vum Artikel „Sozialwissenschaft“ vu de dütsche Wikipedia. E Liste vu de Autore un Versione isch do z finde. |
# Universidade Federal da Bahia

Dr Iigang
D' **Uni vo Bahia** (port.: **Universidade Federal da Bahia**, abkürzt **UFBA**) isch di gröschti Universität vo Salvador, Bahia, Brasilie. Si isch 1946 gründet worde.

Si bietet 33 Master- und elf Doktoratsprogramm aa. Im Joor 2009 het si 3.474 Dozänte gha und 27.549 Studänte, drvo 1.768 Doktorante.
D Uni vo Bahia isch eini vo de grösste Universitäte im Land und gältet as die besti z Bahia. Überhaupt ghöört si zu de aagseenste in ganz Brasilie.

* Homepage vo dere Universidät

## Fuessnote
# Universidade Federal do Recôncavo da Bahia

Dr Iigang
D' **Uni vo Recôncavo da Bahia** (port.: **Universidade Federal do Recôncavo da Bahia**, abkürzt **UFRB**) isch di gröschti Universität vo Cruz das Almas, Bahia, Brasilie. Si isch 2006 gründet worde. D Uni het au Kampus z Amargosa, z Cachoeira, z Santo Antônio de Jesus und sit 2013 z Feira de Santana.

Si bietet 6 Master- und elf Doktoratsprogramm aa. Im Joor 2009 het si 549 Dozänte gha und 8.514 Studänte, drvo 778 Doktorante.

* Homepage vo dere Universidät
# Universidade Federal de Goiás

Dr Iigang
D' **Uni vo Goiás** (port.: **Universidade Federal de Goiás**, abkürzt **UFG**) isch di gröschti Universität vo Goiânia, Goiás, Brasilie und die fünftgrössti im Land. Si isch 1960 gründet worde. Dr Hauptsitz isch z Goiânia aber si het au Abdeilige z Aparecida de Goiânia und z Goiás.

Im Joor 2015 het si 2.935 Dozänte gha und 25 846 Studänte.

## Weblink

* Homepage vo der Universidät

## Fuessnote
# Universidade Federal de Minas Gerais

Dr Iigang
D' **Uni vo Minas Gerais** (port.: **Universidade Federal de Minas Gerais**, abkürzt **UFMG**) isch di gröschti Universität vo Belo Horizonte, Minas Gerais, Brasilie und die fünftgrössti im Land. Si isch 1927 gründet worde. Dr Hauptsitz isch z Belo Horizonte aber si het au Abdeilige z Montes Claros, Diamantina, Tiradentes und z Conselheiro Lafaiete.

Im Joor 2009 het si 14.838 Dozänte gha und 49.254 Studänte, drvo 2.743 Doktorante.

## Fakuldäte

D Universidät bietet Studiegäng unter anderem in de Beriich vo de Exakte Wüsseschafte, Agrarwüsseschafte, Biologii, Ingenieurwäse, Geowüsseschafte, Humanwüsseschafte, Biomedizinischi Wüsseschafte, Sozialwüsseschafte und Bildendi Kunst.

* Homepage vo der Universidät

## Fuessnote
# Universidade Tecnológica Federal do Paraná

Logo vu dr UTFPR
D **Universidade Tecnólogica Federal do Paraná (UTFPR)** isch e staatligi brasilianischi Universitet mit Sitz z Curitiba im Bundesstaat Paraná. Grindet woren isch Universitet am 7. Oktober 2005 un het anne 2010 rund 1.393 Professore ghaa. UTFPR isch di grescht tächnisch Universitet z Paraná. Am Hauptstandort z Curitiba un an dr Dependance z Apucarana, z Campo Mourão, z Cornélio Procópio, z Dois Vizinhos, z Francisco Beltrão, z Londrina, z Medianeira, z Pato Branco, z Ponta Grossa un z Toledo studieren iber 20.000 Studänte.

## Fakultete

D UTFPR bstoht us acht Fakultete:

* Fakultet fir Informatik (Departamento Acadêmico de Informática)
* Fakultet fir Physik (Departamento Acadêmico de Fisíca)
* Fakultet fir Mathematik un Statischtik (Departamento Acadêmico de Matemática)
* Fakultet fir Chemy (Departamento Acadêmico de Química)
* Fakultet fir Böuingenieurwäse (Departamento Acadêmico de Engenharia Civil)
* Fakultet fir Elektrotächnik un Tächnischi Informatik (Departamento Acadêmico de Engenharia Elétrica e de Computação)
* Fakultet fir Maschineböu (Departamento Acadêmico de Engenharia Mecânica)
* Fakultet fir Sportwisseschafze (Departamento Acadêmico de Educação Física)

## Weblink

* Websyte vu dr Universidade Tecnológica Federal do Paraná

## Fuessnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Universidade\_Tecnológica\_Federal\_do\_Paraná“ vu de dütsche Wikipedia. E Liste vu de Autore un Versione isch do z finde. |
# Universidade Federal do Rio de Janeiro

Universidade Federal do Rio de Janeiro.
Die **Federali Uni vo Rio de Janeiro** (port.: **Universidade Federal do Rio de Janeiro**, abkürzt **UFRJ**) isch di gröschti Universität vo Brasilie und sogar vo ganz Südamerika. Si isch eins vo de brasilianische Exzellenzzentrum in dr Lehr und dr Forschig und ghört zu de beste Institutione in Latiinamerika. D Hochschuel isch am 17. Dezember 1792 as Königlichi Akademii gründet worde und isch sit em 7. September 1920 en Universität. Uf iire drei Kampus studiere fast 50'000 Studänte.

Campus.

 **Commons: Federal University of Rio de Janeiro** – Sammlig vo Multimediadateie
* Homepage vo dere Universidät

|  |  |
| --- | --- |
|  | Dä Artikel basiert uff ere fräie Übersetzig vum Artikel „Universidade\_Federal\_do\_Rio\_de\_Janeiro“ vu de dütsche Wikipedia. E Liste vu de Autore un Versione isch do z finde. |
# Instituto Federal da Bahia

Dr Iigang
S **Instituto Federal da Bahia** (abkürzt **IFBA**) isch di gröschti Universität vo Salvador, Bahia, Brasilie. Si isch 1910 gründet worde.

S Institut het meereri Kampus und het Studiegäng in de Natur- und de Humanwüsseschafte. Es isch e federali Institution, wo diräkt em brasilianische Erzieigsministerium understoot.
Im Joor 2009 het si 8.874 Studänte gha.

* Homepage vo dere Universidät
# Centro Federal de Educação Tecnológica de Minas Gerais

*Cefet-MG*.
D' **Uni vo Minas Gerais** (port.: **Centro Federal de Educação Tecnológica de Minas Gerais**, abkürzt **Cefet-MG**) isch di gröschti Universität vo Belo Horizonte, Minas Gerais, Brasilie.

Im Joor 2009 het d Uni 1'009 Dozänte gha, 13'623 Studänte, drvo 5'300 Doktorante und 970 Postgraduierti.
S CEFET-MG bietet Kürs und Usbildigsprogramm uf verschiidene Ebene vo dr sekundäre und tertiäre Bildig in nüün Campus in siiben verschiidene Stedt vom Bundesstaat aa. D Campus I, II und VI befinde sich an dr Avenida Amazonas, z Belo Horizonte, die andere Standort si in de Stedt Leopoldina, Araxá, Juiz de Fora, Varginha, Timóteo und Nepomuceno.

D Institution as Schuel unterstoot uf der Bundesebeni em brasilianische Ministério da Educação (Bildigsministerium).

* Homepage vo dere Universidät

## Fuessnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Centro\_Federal\_de\_Educação\_Tecnológica\_de\_Minas\_Gerais“ vu de dütsche Wikipedia. E Liste vu de Autore un Versione isch do z finde. |
# Centro Federal de Educação Tecnológica Celso Suckow da Fonseca

*Cefet-RJ*.
D **Uni vo Rio de Janeiro** (port.: **Centro Federal de Educação Tecnológica Celso Suckow da Fonseca**, abgchürzt **Cefet-RJ**) isch di gröschti Universität vo Rio de Janeiro, Brasilie.

Im Joor 2009 het d Uni 1'009 Dozänte gha, 13'623 Studänte, drvo 5'300 Doktorante und 970 Postgraduierti.

S CEFET-RJ bietet Kürs und Usbildigsprogramm uf verschiidene Ebene vo dr sekundäre und tertiäre Bildig in nüün Campus in siibe verschiidene Stedt vom Bundesstaat aa.

D Institution as Schuel unterstoot uf der Bundesebeni em brasilianische Bildigsministerium.

* Homepage vo dr Universidät

## Fuessnote
# Universidade Estadual de Feira de Santana

Dr Iigang
D' **Uni vo Feira de Santana** (port.: **Universidade Estadual de Feira de Santana**, abkürzt **UEFS**) isch di gröschti Universität vo Feira de Santana, Bahia, Brasilie. Si isch 1976 gründet worde und isch bis in d 1990er Joor die einzigi Universität in dr Stadt gsi.

Im Joor 2009 het si 952 Dozänte gha und 7'121 Studänte, drvo 664 Doktorante.
Zur Zit bietet si 27 Kürs aa, 14 Kürs uf e Batscheler und 13 uf s Lizenziat, und het 765 Blätz für Doktorante. D Aafrog noch Studieblätz isch seer grooss. Im Durchschnitt bewärbe sich fast 18 Kandidate für jede Blatz.

* Homepage vo dere Universidät

## Fuessnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „State\_University\_of\_Feira\_de\_Santana“ vu de änglische Wikipedia. E Liste vu de Autore un Versione isch do z finde. |
# Universidade do Estado de Minas Gerais

Dr Carangola Campus
D **Universidade do Estado de Minas Gerais** (*Universitet vum Bundesstaat Minas Gerais*, churz: *UEMG*) isch e Universitet z Belo Horizonte im brasilianische Bundesstaat Minas Gerais. Si isch anne 1989 grindet wore.

D Universitet bietet 20 Studiegäng aa an dr Standort Belo Horizonte (Hauptsitz), Barbacena, Frutal, João Monlevade un Poços de Caldas.

Im Joor 2004 het d Universitet rund 1.418 Mitarbaiter, 21.677 Studänte un 1331 Poschtgraduierti gha.

## Organisation

Zue dr Universitet ghere die Inschtitutione:

* Fundação Faculdade de Filosofia, Ciências e Letras de Carangola
* Fundação Educacional do Vale do Jequitinhonha
* Fundação de Ensino Superior de Passos Visite o Portal FESP
* Fundação Educacional de Lavras
* Fundação de Ensino e Pesquisa do Sul de Minas
* Fundação Educacional de Divinópolis
* Fundação Educacional de Patos de Minas
* Fundação Educacional de Ituiutaba
* Fundação Cultural Campanha da Princesa
* Fundação Mineira de Arte Aleijadinho (FUMA)
* Fundação Escola Guignard
* Curso de Pedagogia - Instituto de Educação
* Serviço de Orientação e Seleção Profissional

## Weblink

* Universidade do Estado de Minas Gerais - Sítio Oficial
* Autarquia Municipal de Ensino de Poços de Caldas
* *Campus* de Frutal
# Universidade de São Paulo

Universidade de São Paulo: de Uhreturm uf em Campus
D **Uni vo São Paulo** (port.: **Universidade de São Paulo**, abkürzt **USP**) isch di gröschti Universität vo Brasilie und sogar vo ganz Südamerika. D Uni het 7 "campi" (Campus) usserhalb vo der Stadt, im Bundesstaat São Paulo: zwei i der Stadt São Paulo sälber, und di andere "campi" si i de Städt Bauru, Lorena, Piracicaba, Pirassununga, Ribeirão Preto und São Carlos. S Motto vo dere Uni isch latiin. „Scientia Vinces“, das heisst sovil wie "d Wüsseschaft siigt".

## Speziells

I der USP gits Vorläsige wie a jeder Uni, aber es wird au gforscht und spezielli Fachgebiet witerentwicklet; si isch zimlech bekannt: im sogenannte *Academic Ranking of World Universities* (2005 Hochschulrangliste vo Wält-Universitäte) 2005 stoht sogar dinne, die Uni sig die beschti vo ganz Latinamerika.

Allgemein chame säge, dass d USP als beschti akademischi Forsch- und Lerninstituzion agluegt wird. Inre Usgab vo The Times Higher Education Supplement vo 2005 stoht, es sig die 196. beschti Uni vo der Wält. Und im *Academic Ranking of World Universities* vo 2005, veröffentlecht vo der Jiaotong-Universität, stoht drinne dass d USP zu dr Gruppe vo de 101-152 beschte Unis vo der Wält zelt. Zuesätzlech sig d USP di 45. produktivschti Uni vo der Wält.

D USP isch agäblech di 35. beliebtischti Uni vo der Wält, wemme 7600 Unis i 200 Länder verglicht.

S *Webometrics Ranking of World Universities* (Top 200) seit, d USP sigi di beschti Uni vo de BRIC-Staate, das heisst Brasilie, Russland, Indie und China (wo zäme öppe 2,8 Milliarde Iwoner händ).

D USP isch sehr wichtig für Brasilie. Öppe jede 10. brasilianisch Presidänt isch irgendeinisch a der USP gsi, zum Bischpil der Soziolog Fernando Henrique Cardoso oder dr Awalt Jânio Quadros.

## Berüemti Persone

* Claude Lévi-Strauss
* César Lattes
* Fernand Braudel
* David Bohm
* Jean Dieudonné
* Anatol Rosenfeld
* François Châtelet
* Johann Julius Gottfried Ludwig Frank (1834–1841)
* Emilio Willems
* Gérard Lebrun
* Jean Maugüe
* Jean-Pierre Vernant
* Paul Hugon
* Larry Thompson (Chemie)
* Egon Schaden
* Robert Henri Aubreton
* Henrique Fleming
* Gilles Gaston Granger
* Heinrich Rheinboldt
* Warwick Kerr
* João Cruz Costa
* Paulo C. Chagas
* Herch Moysés Nussenzveig
* Bernardo Kucinski
* Roger Bastide
* Sérgio Buarque de Holanda
* Ada Pellegrini Grinover
* Antonio Candido
* Felix Hegg
* Victor Goldschmidt
* István Jancsó
* Emir Sader
* Ernesto Giesbrecht
* Giorgio Eugenio Oscare Giacaglia
* Martial Guéroult
* Heinrich Hauptman
* Armen Mamigonian
* Ernst Wolfgang Hamburger
* Heinz Dieter Heidemann
* Giuseppe Ungaretti
* Giuseppe Occhialini
* Pierre Monbeig
* Gleb Wataghin
* Alessandro Donati
* Lambert Meyer
* Iacov Hillel
* Jaime Pinsky
* Newton da Costa
* Milton Santos
* Vahan Agopyan
* Luigi Fantappiè
* Mário Schenberg
* Kokei Uehara
* Claus Leon Warschauer
* Aziz Ab'Saber
* Paul Arbousse-Bastide
* Telêmaco de Macedo van Langendonck
* Valdemar Setzer

## Weblink

 **Commons: University of São Paulo** – Sammlig vo Multimediadateie
* Homepage vo dere Universidät

## Fuessnote